# **ROMÂNIA**

# **JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

Nr. \_\_\_\_ din \_\_\_\_\_\_\_ 2024

### RAPORT DE SPECIALITATE

la proiectul de hotărâre pentru aprobarea devizului general privind cheltuielile necesare realizării obiectivului de investiții *Amenajare tablou electric general și înlocuire tablou distribuție intermediar corp C Spitalul Municipal Câmpulung Moldovenesc*

Compartimentul juridic primind spre analiză proiectul de hotărâre pentru aprobarea devizului general privind cheltuielile necesare realizării obiectivului de investiții *Amenajare tablou electric general și înlocuire tablou distribuție intermediar corp C Spitalul Municipal Câmpulung Moldovenesc* , menționează următoarele:

Potrivit dispozițiilor art. 44 alin. (1) din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.

Conform art. 10 alin. (1), (2) şi (3) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri public, cu modificările și completările ulterioare, devizul general este partea componentă a studiului de fezabilitate sau a documentaţiei de avizare a lucrărilor de intervenţii, prin care se stabileşte valoarea totală estimativă, exprimată în lei, a cheltuielilor necesare realizării unui obiectiv de investiţii.

    Devizul general se structurează pe capitole şi subcapitole de cheltuieli. În cadrul fiecărui capitol/subcapitol de cheltuieli se înscriu cheltuielile estimate aferente realizării obiectului/obiectelor de investiţie din cadrul obiectivului de investiţii.

    Devizul pe obiect stabileşte valoarea estimativă a obiectului din cadrul obiectivului de investiţii şi se obţine prin însumarea valorilor categoriilor de lucrări ce compun obiectul.

De asemenea, în temeiul art. 129 alin. (2) lit. b) şi lit. d), alin. (4) lit.a) și lit. d) , alin. (7) lit. c) din O.U.G. nr. 57/2019 privind Codul administrativ, cu modificările și completările ulterioare, Consiliul Local are atribuţii privind dezvoltarea economico-socială a municipiului, gestionarea serviciilor de interes local, aprobă la propunerea primarului, modul de utilizare a rezervei bugetare, a documentaţiilor tehnico-economice pentru lucrările de investiţii de interes local şi asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind sănătatea.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu Claudiu**

SLC/SLC 2 ex.